als_Latn dik_Latn sag_Latn
Ministrja e Arsimit, Zonja Lindita Nikolla ka qënë pjesë e surprizës në një tjetër histori të rubrikës ‘Ka një mesazh për ty’.
Në ditëlindjen e tij të 10-të, mamaja e tij Entela ka treguar vështirësitë që ka kaluar për të gjetur mundësinë e edukimit të Dhimitrit si të gjithë bashkëmoshatarët e tij. Pak javë pasi ai kishte lindur, Entela bëhet e ditur nga mjekët se fëmija i saj kishte lindur me sindromën Down.
Kohë më vonë ajo humbet të shoqin duke mbetur e vetme përballë sfidave që kërkon kujdesi i një fëmije me aftësi të tilla. Pas refuzimeve nga disa çerdhe dhe kopshte në qytetin e Gjirokastrës, Entela kishte rënë në kontakt me mësuese Aidën, e cila e kishte ndihmuar shumë duke pranuar të kujdesej për Dhimitrin e vogël.
Zonja Aida u emocionua aq shumë nga surpriza sa në një moment kërkoi ndërprerjen e emisionit, por më pas e vazhdoi atë duke kërcyer me vogëlushin nën tingujt e muzikës së violinës, instrument pas së cilit Dhimitri kishte një talent dhe pasion të madh.
Në fund të rubrikës, Zonja Entela sëbashku me mësuese Aidën surprizohen nga ardhja e Ministres së Arsimit Lindita Nikolla e cila përgëzoi mësuesen për punën e saj të palodhur dhe njoftoi Entelën se Dhimitri do të ketë një mësuese ndihmëse në mënyrë që të ndihet sa më mirë gjatë edukimit të tij.
als_Latn als_Latn als_Latn als_Latn als_Latn